תחרות הנבל הבינלאומית

שמאל|ממוזער|250px| אמילי לוין מארצות הברית, בתחרות הנבל הבינלאומית ה-17 בישראל, 2009
תחרות הנבל הבינלאומית מתקיימת בישראל והיא תחרות הנבל החשובה ביותר בעולם. היא נוסדה על ידי אהרן צבי פרופס, שייסד גם את הזמריה ואת פסטיבל ישראל. שנת 2009 הייתה שנת היובל לקיום התחרות.

 היסטוריה 
תחרות הנבל הבינלאומית מתקיימת מדי שלוש שנים מאז 1959. היא משתווה בחשיבותה לתחרות הפסנתר הבינלאומית על שם ארתור רובינשטיין. התחרות מאורגנת על ידי "עמותת הנבל והזמיר". בראש ועדת התחרות הבינלאומית עומד זובין מהטה ובין חבריה מוזיקאים ידועי שם ואנשי ציבור.

במשך 50 שנות קיומה של התחרות הגיעו לישראל יותר מ-500 מתחרים. לכל תחרות מקפידים המארגנים להזמין יצירה ישראלית חדשה. לתחרות הראשונה בשנת 1959 הוזמנה היצירה "פואמה" מהמלחין פאול בן-חיים והיצירה "אינטראדה" מהמלחין יוסף טל. לתחרות ה-17 הוזמנה יצירה בשם "עד אין סוף" מאת המלחין יצחק ידיד.

בשנות האלפיים, משתתפים בתחרות בכל פעם כ-30 מתחרים מארצות שונות. בשנת 2006, זכה בתחרות לראשונה נבלאי ישראלי, סיון מגן.

תחרות היובל, ה-17 במספר, הסתיימה ביום 20 באוקטובר 2009 בקונצרט עם התזמורת הסימפונית ירושלים בניצוח רוברטו פטרנוסטרו. המשתתפים ניגנו כיצירה משותפת קונצ'רטו לנבל של אלברטו חינסטרה וכן ניגן כל משתתף יצירה לפי בחירתו. שופטי התחרות לא מצאו מועמד ראוי לפרס הראשון. הפרס השני ניתן לנבלנית אינה זדורובצ'י ממולדובה. את הפרס השלישי קיבל המשתתף היחיד בתחרות, רמי ואן קרסטן מהולנד.

השירות הבולאי בישראל, הנפיק בול דואר לכבוד אירוע היובל בשנת 2009.

התחרות ה-22 שהייתה אמורה להתקיים בישראל בשנת 2024 נדחתה ל-2025 עקב התמשכות מלחמת חרבות ברזל; ובאוגוסט 2025 הוחלט לדחות את קיום התחרות לשנת 2027, בשל רישום דל של מתחרים כתוצאה מלחץ בינלאומי.

 רשימת הזוכים 
ספרורשנההזוכהמקום שנימקום שלישי11959סוזנה מילדוניאן סוזן האקט מקדונלד אדוורד ויטסנבורג 21962לין טרנר גויליאנה אלביסטי בריג'יט דשה דו-פורה 31965מרטין גליות  אמיליה מוסקויטינה נטליה סטרבקובה 41970שנטל מתיו  קת'רין מישל איוקו שינוקזי 51973ננסי אלן גרייס וונג קיטריונה ייטס 61976איוון איון רונצ'ה פרדריק קמברלינג הייזל קת'לין קינזי 71979אמילי מיטשל ברברה אלן אירנה קגנובסקה 81982אליס ג'יילס  לינדה איילה 
פטריסיה טסיני ─91985נאוקו יושינו ─לא הוענק פרס שני─איון ג'ונס 101988איזבל מורטי  לוסי וייקפורד ─111992מארי-פייר לאנגלמנט  יאנה בושקובה מריקו אנרקו 121994─לא הוענק פרס ראשון─אנה מקרובה גודליב שראם 131998גווינת' וונטינק כריסטינה ביאנצ'י קיו-ג'ין לי 142001לטיזיה בלמונדו ג'סיקה לי ז'ו לוויניה מייחר 152003וורוורה איוונובה  ג'ולי בונזל אבליין מהיי 162006סיון מגן ססיל מאודיר אצוקו צ'ידה 172009─לא הוענק פרס ראשון─אינה זדורובצ'י רמי ואן קסטרן 182012אנאיס גאודמארד אגנה קבליטה מיי פוקוי 192015יויינג צ'ן אנבל טורט אווה טומסיק 202018לנקה פטרוביץ' ג'ואל וון לרבר מרינה פרדין 212021קלאודיה לוצ'יה למאנה לאה מריה לופלר ביאטריז קורטזאו 

 אירועים מקדימים לתחרות 
כהקדמה לכל תחרות הבינלאומית, מופק אירוע בן יומיים בשם "פסטיבל הנבל הישראלי" הכולל קונצרטים, כיתות אמן והרצאות בתחום הנבל, המתקיים לרוב מספר חודשים לפני התחרות הבינלאומית.

במסגרת הפסטיבל מתקיימת תחרות הנבל הישראלית, הנחשבת ל"אחות קטנה" של התחרות הבינלאומית. היא מיועדת למתמודדים בגילאי 8-20, במטרה לקדם ולעודד את דור העתיד של נגני הנבל בארץ, טיפוח כישרונות צעירים, והעמקת החשיפה לכלי הנבל ולרפרטואר המוזיקלי הייחודי לו. התחרות נוסדה ביוזמת יוסי פרוסט ז"ל, ששימש כמנכ"ל עמותת הנבל והזמיר.

 ראו גם 
 מיכל זמורה-כהן, מוזיקולוגית, חברת הוועד המנהל של תחרות הנבל
 סרג'יו נטרא, מלחין, חבר הוועדה האמנותית של התחרות
 צבי אבני, מלחין, חבר הוועדה האמנותית של התחרות
 גתית בועזסון, נגנית נבל, חברת הוועדה האמנותית של התחרות
 חיים פרמונט, מלחין, חבר הוועדה האמנותית של התחרות
 יונתן זק, פסנתרן, חבר הוועדה האמנותית של התחרות
 דורון סלומון, מנצח, חבר הוועדה האמנותית של התחרות
 מיכאל מלצר, חלילן, חבר הוועדה האמנותית של התחרות

 קישורים חיצוניים 


 תחרויות הנבל הקודמות (משנת 1959)
 זוכי תחרויות הנבל הקודמות (משנת 1959)
 על תחרות הנבל הבינלאומית בתל אביב


הערות שוליים

קטגוריה:תחרויות מוזיקה בישראל
קטגוריה:אירועים בין-לאומיים בישראל
קטגוריה:נבל